**Summer Days (And Summer Nights!!)** on The Beach Boysin yhdeksäs studioalbumi ja yhtyeen toinen vuonna 1965 julkaistu albumi. Summer Days (And Summer Nights!! nousi Yhdysvaltain listoilla toiseksi ja heinäkuussa 1966 neljänneksi Britannian albumilistalla.

Historia
--------

*Today!*, erityisesti sen kakkospuoli oli ollut merkittävä muutos kohti hienostuneempaa tyyliä ja Capitol Recordsin väitetään kyselleen yhtyeen johtajalta Brian Wilsonin tämän musiikillisia aikomuksia. Levy-yhtiö halusi enemmän "Beach Boys -tyylistä" musiikkia seuraavalle levylle. Yhtye tunnettiin tässä vaiheessa uraansa stereotyyppisesti iloisena *fun in the sun* ("hassuttelua auringossa")-yhtyeenä, joka lauloi hiekkarannoista, tytöistä ja hauskanpidosta.*lähde?*

Vaikka nopeasti tarkasteltuna *Summer Days (And Summer Nights!!)* näytti paluulta *All Summer Longin* tyyliin, Brian Wilson oli luonut huolellisesti monimutkaiset ääniraidat sanoituksiltaan kevyiden "Amusement Parks USA" ja "Salt Lake City" kappaleiden taustalle. Albumilla oli myös jousi-instrumentaali "Summer Means New Love" ja Yhdysvaltain listakolmoseksi nousseella hittikappaleella "California Girls" oli sinfoninen intro. Jälkikäteen voi nähdä, että Wilson oli menossa kohti klassikkoalbumi *Pet Soundsin* äänimaailmaa.*lähde?*

Albumin kappaleista "The Girl from New York City" oli vastaus aiemmin samana vuonna ilmestyneelle The Ad Libsin "The Boy from New York Citylle"*lähde?*. "Then I Kissed Her" -kappaleella Wilson yritti löydä sankarinsa Phil Spectorin tämän omassa pelissä*selvennä**lähde?*. "Then I Kissed Her" nousi brittilistan neljänneksi toukokuussa 1967 ja oli toinen levyn kappaleista, jolla Al Jardine oli soololaulajana. Toinen oli uudelleenäänitetty "Help Me, Rhonda", joka edellisellä Today!-albumilla oli mukana nimellä "Help Me, Ronda". Kappale oli Beach Boysien uran toinen singlelistaykkönen. "Girl Don't Tell Me", jolla soololaulajana toimi Carl Wilson, oli kappale jolla viisi yhtyeen jäsentä soitti jotain soitinta (sessiomuusikoiden asemasta). Tuotannollisesti "California Girlsin" ohella toinen merkittävä*kenen mukaan?* kappale oli Burt Bacharach -tyylinen "Let Him Run Wild".

Hassuttelua edusti toiseksi viimeinen kappale "I'm Bugged at My Ol' Man". Kappale oli viittaus Wilsonien isään Murryyn, joka oli erotettu yhtyeen managerin tehtävistä edellisvuonna.*lähde?*

*Summer Days (And Summer Nights!!)* on myös ensimmäinen albumi, jolla on mukana aiemmin yhtyeen keikkamuusikkona Brianin sijaisena toiminut Bruce Johnston. Johnston oli mukana yhtyeen valokuvaussessioissa, mutta kuvissa hän ei ollut mukana, koska hänellä oli voimassa oleva sopimus Columbia Recordsin kanssa. Ensimmäinen kansikuva, jossa Johnston on mukana oli vuoden 1968 *Friends*. Summer Daysin kansikuvasta puuttuu myös Al Jardine, koska hän oli kuvausten aikaan kipeänä. Kansikuvan otti Ken Veeder.

Kappaleet
---------

Kaikki kappaleet ovat Brian Wilsonin ja Mike Loven tekemiä, ellei toisin mainita.

|  |
| --- |
| Nro | Nimi | Säv&san | Kesto |  |
| 1. | The Girl from New York City |  | 1.54 |
| 2. | Amusement Parks U.S.A. |  | 2.29 |
| 3. | Then I Kissed Her | Phil Spector/E. Greenwich/J. Barry | 2.15 |
| 4. | Salt Lake City |  | 2.00 |
| 5. | Girl Don't Tell Me | Brian Wilson | 2.19 |
| 6. | Help Me, Rhonda |  | 2.46 |
| 7. | California Girls |  | 2.38 |
| 8. | Let Him Run Wild |  | 2.20 |
| 9. | You're So Good to Me |  | 2.14 |
| 10. | Summer Means New Love | Brian Wilson | 1.59 |
| 11. | I'm Bugged at My Ol' Man | Brian Wilson | 2.17 |
| 12. | And Your Dream Comes True |  | 1.04 |

Lähteet
-------

1. ↑  The Beach Boys - Summer Days (And Summer Nights) *Chart Archives*. Viitattu 4.7.2012. [vanhentunut linkki]
2. ↑  Learn about The Beach Boys’ ‘Summer Days’ album cover *Goldmine*.  20.7.2010. Viitattu 4.7.2012.